Ég er í alveg ótrúlega góðu skapi í dag . Er að bíða eftir vini mínum , sem ætlaði að hitta mig í hádegismat , og svo þarf ég að fara heim til að klára að pakka því ég er að fara út til Boston á eftir . Herbergisfélagi minn úr háskóla , Ryan , er að fara að giftast góðri vinkonu minni , Kate . Við þrjú bjuggum saman fyrsta árið okkar í háskóla og ég hef alltaf þóst eiga einhvern smá hlut í þeirra sambandi . Þau búa núna í Boston ( eftir að hafa búið síðustu ár í New York ) og ætla að gifta sig á laugardaginn í smábæ rétt fyrir utan borgina . Ég ætla því að njóta lífsins í Boston næstu daga og ætla m.a. að hitta Dan vin minn og fara með honum á Fenway á fimmtudag til að sjá Boston Red Sox spila – erum komin með ágætis miða á þann leik . Í tengslum við brúðkaupið er svo þriggja daga dagskrá , allt frá kvöldmat á föstudaginn fram að morgunmat á sunnudag .